ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Φεβρουαρίου 1996 για την τροποποίηση της απόφασης 94/14/ΕΚ της Επιτροπής για τον κατάλογο των κοινοτικών επιχειρήσεων στις οποίες επιτρέπεται προσωρινή και περιορισμένη παρέκκλιση από ορισμένους ειδικούς κοινοτικούς υγειονομικούς κανόνες σχετικά με την παραγωγή και την εμπορία νωπού κρέατος (Κείμενο που παρουσιάζει ενδιαφέρον για τον ΕΟΧ) (96/183/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 91/498/ΕΟΚ του Συμβουλίου, της 29ης Ιουλίου 1991, σχετικά με τις προϋποθέσεις που απαιτούνται για να επιτραπούν προσωρινές και περιορισμένες παρεκκλίσεις από ειδικούς κοινοτικούς κανόνες σχετικά με την παραγωγή και την εμπορία νωπού κρέατος (1), και ιδίως το άρθρο 2 παράγραφος 2, Εκτιμώντας: ότι τα κράτη μέλη έχουν υποβάλει στην Επιτροπή κατάλογο των επιχειρήσεων για τις οποίες προβλέπεται να επιτραπεί παρέκκλιση από ορισμένες διατάξεις της οδηγίας 64/433/ΕΟΚ του Συμβουλίου (2) σχετικά με τις υγειονομικές συνθήκες για την παραγωγή και την εμπορία νωπού κρέατος όπως τροποποιήθηκε και κωδικοποιήθηκε από την οδηγία 95/23/ΕΟΚ (3) 7 ότι ο κατάλογος αυτός είχε καθορισθεί από την απόφαση 94/14/ΕΚ της Επιτροπής (4), όπως τροποποιήθηκε από την απόφαση 95/31/ΕΟΚ (5) 7 την προσχώρηση στην Κοινότητα της Αυστρίας, της Φινλανδίας και της Σουηδίας 7 ότι τα νέα αυτά κράτη μέλη έχουν υποβάλει, με τη σειρά τους, στην Επιτροπή τον κατάλογο των επιχειρήσεων, για τις οποίες είναι δυνατό να παρασχεθεί παρέκκλιση από ορισμένες διατάξεις της οδηγίας 64/433/ΕΟΚ 7 ότι είναι αναγκαίο να προστεθούν στον ως άνω κατάλογο ορισμένες επιχειρήσεις 7 ότι οι διατάξεις της παρούσας απόφασης είναι σύμφωνες με τη γνώμη της μόνιμης κτηνιατρικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στον κατάλογο που έχει καθορισθεί με την απόφαση 94/14/ΕΚ, προστίθενται οι επιχειρήσεις που απαριθμούνται στο παράρτημα. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 21 Φεβρουαρίου 1996.

[Source: multi_eurlex | Tokens: 1829]